section_heading: Opis dobra
paragraph_text: Stočarske (pastirske) nastambe „Bežmek stan“ smještene su na predjelu Podgažul južno od državne ceste D113, na oko pola puta od Nerežišća do Pražnica. To je sklop gospodarskih kamenih prizemnica s dvorovima, zagonima-torovima, krušnom peći, gustirnom s kamenom krunom i ograđenom lokvom. Šest prizemnica ovog ruralnog sklopa pokriveno je kamenom pločom, a nastambe je podigla obitelj Gospodnetić „Bežmek“ iz Dola tijekom 19. st. Gažul je u izvornom okružju bračkih pastirskih stanova na bračkoj visoravni. Do Gažula se stiže makadamskom cestom koja se spaja s asfaltiranom cestom za istočnu stranu otoka nedaleko od skretanja za Vidovu goru. Poslije skretanja se parkira i nastavi pješice kroz šumu česvine i stiže do pastirskih nastamba. Zimi je selo napušteno. Ljeti se organizira stočni sajam koji privlači lokalce i turiste.<ref>: Gažul Otok Brač info. nedatirano. Pristupljeno 27. kolovoza 2020. Stotinjak metara istočno od nastamba je planinarska kuća Gažul, na 574 mnv.